Diari Oficial de la Generalitat Valenciana


Sumari del DOGV 6218, del 03-03-2010 (2010/2362)

ORDE 7/2010, de 16 de febrer, de la Conselleria d'Educació, per la qual es convoquen, per a la Comunitat Valenciana, els Premis Extraordinaris de Formació Professional, corresponents al curs 2008/2009.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6218

Data del DOGV
:   03-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2362


Data del document
:   16-02-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * distinció honorífica

ORDE 7/2010, de 16 de febrer, de la Conselleria d'Educació, per la qual es convoquen, per a la Comunitat Valenciana, els Premis Extraordinaris de Formació Professional, corresponents al curs 2008/2009. [2010/2362]
L'Orde de 2 de maig de 2002, de la Conselleria de Cultura i Educació (DOGV del 10.05.2002) establia, per a la Comunitat Valenciana, els Premis Extraordinaris de Formació Professional Específica de Grau Mitjà i Superior, com a reconeixement oficial dels mèrits de l'alumnat que ha cursat amb brillantor esta etapa educativa.
En l'esmentada orde s'indica que, anualment, la Conselleria de Cultura i Educació convocarà estos premis per als alumnes que hagen finalitzat els estudis en el curs acadèmic anterior a la dita convocatòria.
En atenció d'estos motius; en virtut de les competències que em conferix l'article 28 de la Llei 5/1983, de 30 de desembre, del Consell; vista la proposta de la directora general d'Avaluació, Innovació i Qualitat Educativa i de la Formació Professional de data 8 de febrer de 2010, i de conformitat amb esta proposta,
ORDENE
Primer
Es convoquen els Premis Extraordinaris de Formació Professional corresponents al curs 2008/2009.
Les bases de la convocatòria figuren com a annex I de la present orde.
És normativa d'aplicació a la present convocatòria la Llei 38/2003, de 17 de novembre, General de Subvencions; el Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, i el Reial Decret 887/2006, de 21 de juliol, Reglament General de Subvencions.
Segon
L'import global màxim destinat als premis, la concessió dels quals es convoca per la present orde, serà de 15.630 euros, que es finançarà amb càrrec a la línia de subvenció T4456000, del programa 421.50, secció 09, servici 02, del pressupost de la Generalitat Valenciana per a l'exercici 2010.
Tercer
Es podran concedir premis de Grau Mitjà i de Grau Superior, per cada Família Professional.
DISPOSICIONS FINALS
Primera
Es delega en la directora general d'Avaluació, Innovació i Qualitat Educativa i de la Formació Professional la facultat per a concedir els premis i se l'autoritza perquè dicte les resolucions necessàries per a l'execució de la present orde sempre que no impliquen potestat reglamentària, així com a pagar els gastos que es produïsquen, si és el cas, amb motiu de l'entrega dels premis.
Segona
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present convocatòria no cal que siga notificada a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea. Els seus destinataris no tenen la condició d'empresa a la qual reporte avantatge econòmic, són persones físiques que no exercixen cap activitat econòmica, de manera que no hi ha falsejament de la competència perquè no afecta els intercanvis comercials.
Tercera
La present orde produirà efectes l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició s'ha d'interposar davant del conseller d'Educació en el termini d'un mes a comptar de l'endemà de la seua publicació.
b) El recurs contenciós administratiu s'ha de presentar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 16 de febrer de 2010
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
Primera
1. L'objecte de la subvenció és atorgar un Premi Extraordinari de Grau Mitjà i un Premi Extraordinari de Grau Superior per Família Professional, consistent en una dotació econòmica la quantia de la qual es determinarà a la vista de les sol·licituds presentades. La dotació dels premis que es concedisquen pels estudis de cicles de Grau Superior serà un 40% superior als de Grau Mitjà.
2. Podran optar als Premis Extraordinaris de Formació Professional aquells alumnes que estiguen matriculats en centres docents de la Comunitat Valenciana mantinguts amb fons públics que impartisquen Formació Professional i que reunisquen els requisits següents:
a) Haver finalitzat els estudis de Cicles Formatius de Grau Mitjà o de Grau Superior en el curs acadèmic 2008/2009.
b) No incórrer en cap de les prohibicions enumerades en l'article 13.2 de la Llei 38/2003 General de Subvencions.
c) Haver obtingut una qualificació final del cicle igual o superior a 8,5.
3. La nota mitjana s'obtindrà com a mitjana aritmètica de les qualificacions obtingudes en els mòduls que componen el cicle. A l'efecte del càlcul de la nota mitjana, no es computarà el mòdul de Formació en Centres de Treball, que es qualifica en termes d'apte/no apte. Els mòduls que hagen sigut objecte de convalidació es valoraran amb 5,5 punts.
Segona
1. Els alumnes que, reunint els requisits establits en els apartats anteriors, vullguen optar a estos premis hauran de presentar la documentació següent al centre públic on es troba el seu expedient acadèmic:
a) Instància formulada segons el model que es publica com a annex II.
b) Certificació acadèmica dels estudis realitzats, expedit per la Secretaria del centre.
c) Breu currículum amb indicació, si és el cas, dels premis o beques que s'hagen obtingut i qualssevol altres mèrits que es vullguen al·legar, acompanyats de la documentació corresponent degudament justificada i compulsada.
d) Fotocòpia compulsada del Document Nacional d'Identitat.
2. La data d'inscripció per a optar als premis corresponents al curs 2008/2009 serà de 10 dies hàbils a partir de l'endemà de la publicació de la present orde en el Diari Oficial de la Comunitat Valenciana.
Tercera
En el mateix termini d'inscripció, els secretaris o les secretàries dels centres docents de la Comunitat Valenciana mantinguts amb fons públics que impartisquen Formació Professional remetran a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació, les sol·licituds d'inscripció presentades.
Quarta
1. L'obtenció del premi serà compatible amb altres subvencions, ajudes, ingressos o recursos per a la mateixa finalitat, procedents de qualssevol administració o ens públics o privats, nacionals, de la Unió Europea o d'organismes internacionals.
2. Serà procedent el reintegrament de les quantitats percebudes i l'exigència de l'interés de demora des del moment del pagament del premi en els casos i en la forma previstos en l'article 37 de la Llei General de Subvencions.
3. Qualsevol alteració de les condicions tingudes en compte per a la concessió dels Premis Extraordinaris de Formació Professional podrà donar lloc a la modificació de la resolució de concessió.
Quinta
1. L'òrgan competent per a l'ordenació i la instrucció del procediment serà l'Àrea de Formació Professional.
2. Per a la valoració de les sol·licituds, es constituirà un tribunal designat per la directora general d'Avaluació, Innovació i Qualitat Educativa i de la Formació Professional, integrat pels membres següents: el president, que serà el cap de l'Àrea de Formació Professional o persona en qui delegue; un/a secretari/ària, funcionari/ària de la Direcció General d'Avaluació, Innovació i Qualitat Educativa i de la Formació Professional; nou vocals, dels quals tres seran inspectors d'Educació, un per cada direcció territorial d'Educació, tres professors/res de Formació Professional de distintes famílies professionals i tres representants del Consell de Cambres de la Comunitat Valenciana.
3. Els tres representants del Consell de Cambres de la Comunitat Valenciana seran nomenats a proposta del Consell mateix.
4. La Direcció General d'Avaluació, Innovació i Qualitat Educativa i de la Formació Professional traslladarà al Tribunal la documentació dels alumnes inscrits.
Sexta
1. Els premis es concediran en règim de concurrència competitiva. El Tribunal tindrà en compte, a més de l'expedient acadèmic, qualssevol altres mèrits acadèmics o professionals degudament justificats que puguen ser considerats, i valorarà positivament la seua vinculació amb els estudis cursats, que es valoraran d'acord amb el barem següent:
a) L'expedient acadèmic suposarà el 80% de la puntuació total.
b) Els altres mèrits acadèmics o professionals acreditats suposaran el 20% de la puntuació total.
No es tindran en compte els mèrits al·legats pels participants que no corresponguen al període de temps en què va cursar el cicle formatiu, així com aquells l'acreditació documental dels quals no haja sigut aportada de conformitat amb el que disposa la present convocatòria.
Si la sol·licitud no reunix els requisits exigits, es requerirà l'interessat perquè en un termini de 10 dies repare la falta o aporte els documents preceptius, i se li indicarà que, si no ho fa així, es considerarà que desistix de la seua petició i esta s'arxivarà, amb una resolució prèvia.
2. En el supòsit d'empat, es podran tindre en compte en la valoració de l'expedient acadèmic les qualificacions obtingudes en cada un dels mòduls professionals, i ponderaran la d'algun en especial.
3. El Tribunal podrà proposar desert algun dels premis en cas que no hi haja sol·licitant amb la puntuació mínima exigida per la base primera, apartat 2.c) en un determinat grau i Família Professional.
Sèptima
1. El Tribunal confeccionarà l'acta de la qualificació final obtinguda per cada estudiant presentat, una vegada avaluats els mèrits de cada concursant.
2. El Tribunal elevarà l'informe de valoració de sol·licituds i l'acta de qualificacions finals de tots els estudiants presentats a l'òrgan instructor, el qual, a la vista de l'expedient i de l'informe, formularà la proposta de resolució d'adjudicació dels Premis Extraordinaris de finalització d'estudis de Formació Professional de Grau Mitjà i Superior, a la Direcció General d'Avaluació, Innovació i Qualitat Educativa i de la Formació Professional, perquè, per delegació del conseller, la directora general ho resolga, abans del 31 de març de 2010. Si en esta data no es dicta la resolució, les sol·licituds es consideraran desestimades.
Octava
1. D'acord amb la resolució de concessió dels premis, que serà publicada en el Diari Oficial de la Comunitat Valenciana, la Conselleria d'Educació notificarà als premiats la data i el lloc on s'entregaran.
2. Els estudiants que obtinguen el Premi Extraordinari rebran, a més de la dotació econòmica, un diploma acreditatiu, i esta distinció serà anotada en el seu expedient acadèmic pel/per la secretari/ària del centre on figuren estos.
3. L'obtenció del Premi Extraordinari de Formació Professional de Grau Superior podrà donar opció, si és el cas, a concórrer, amb la inscripció prèvia, al corresponent premi nacional.
Novena
La presentació de la sol·licitud implica l'acceptació de les bases de la present convocatòria.
Deu
La documentació presentada pels sol·licitants podrà ser retirada dins dels tres mesos següents a comptar de l'endemà de la publicació de l'adjudicació dels premis en el Diari Oficial de Comunitat Valenciana, per a la qual cosa s'han de dirigir a la Direcció General d'Avaluació, Innovació i Qualitat Educativa i de la Formació Professional de la Conselleria d'Educació.